Beszámoló a Martfűi Városfejlesztési Nonprofit Kft 2013. első félévi tevékenységéről
A Martfűi Városfejlesztési Nonprofit Kft. 2013. január 1-én kezdte meg a valós gazdasági tevékenységét. A fontosabb munkák a következők voltak:
· Szerződések átkötése a közüzemi szolgáltatókkal

· iroda kialakítása

· működési feltételek megteremtése (könyvelő-számlázó program, csekkrendelés, stb)

· új szerződések kötése a bérlőkkel

Első lépésben valamennyi bérlővel új bérleti szerződét kellett kötni. A szerződéskötés feltétele volt, hogy ha volt az ügyfélnek a Martfű Város Önkormányzat Településellátó Szervezete felé tartozása, akkor azt írásba foglalva elismerje.

Ez a 109 bérlőből 64 bérlőt érintett több mint 12,5 millió forint kintlévőséggel.
2013. március hónapban 46 nagy összeggel tartozóval megállapodást kötöttünk a tartozások rendezéséről havi minimum 5 000 Ft-os törlesztő részlettel.
A megállapodást be nem tartókkal szemben 22 ügyvédi felszólítást küldtünk ki a Varga és Társa Ügyvédi Irodán keresztül.
4 bérlő a „T.E.SZ.-es” adósságkezelését folytatta, további 7 bérlőt sikerült bevonni 2013. június 30-ig. 

Továbbiakban az együttműködésre nem hajlandó adósokkal szemben jogi úton lépünk/léptünk fel aminek a következménye a bérleti jogviszony felmondása valamint az ügyvédi fizetési meghagyás lehet.
Az már most nyilvánvaló , hogy a jelenlegi bérleti díjakat leginkább a bérlakások tekintetében kell felülvizsgálni ugyanis eleve a piaci ár harmada a bérleti díj amiből még a társasházak felé közös költséget is kell fizetni.
A bérlők Háza III. 80%-os kihasználtságú a többi ingatlan közel 100 %-os kihasználtság mellett üzemel.
A bevételek a költségvetési tervhez képest a 82 %-os arányban teljesültek a törzstőke nélkül.
· A régi tartozások időarányosan: 159 % (ez az összetartozás 9,43%-a)  
1 196 ezer forint
· A 2013-ban kiszámlázott tételek: 77,46 %-a   
11 335 ezer forint
· Garzon lakások:  
759 ezer forint    76% teljesítés
· Bérlők Háza II.:
4 834 ezer forint   87 % teljesítés
· Bérlők Háza III.:
2 739 ezer forint   81 % teljesítés
· Bérlakások:
1 574 ezer forint    91% teljesítés
· Hődíj:
682 ezer forint   31 % teljesítés
· Hődíj (Bérlők Háza II.):
120 ezer forint  100% teljesítés
· Bérleti díj:
559 ezer forint   100% teljesítés
· Továbbszámlázott telefondíj:
9 ezer forint  100 % teljesítés
· Csekkdíj 
59 ezer forint
· Törzstőke 100%-ban  
3 000 ezer forint
· Kamat 
15 ezer forint

Ez összességében az első félévben 15 546 ezer forint bevételt jelent. 
A kiadások 89 %-ban teljesültek időarányosan az éves költségvetési tervhez képest.
· A bérjellegű kiadások időarányosan teljesültek (éves költség 50%-a)
 3 951 ezer forint
· Minden egyéb szállítói, kiadási számla 86 %-os arányban teljesültek:
· Szállítói számlák (rezsi): 
7 818 ezer forint

· Könyvvizsgálat, szakértői díj
424 ezer forint

· Karbantartások, szolgáltatások 
1 582 ezer forint

· Egyéb költségek
495 ezer forint

· Önkormányzati adók, szja
27 ezer forint

· Áfa befizetés:
628 ezer forint

Ez összességében az első félévben 14 925 ezer forint kiadást jelent.
Az Kft 2013. év első félévi gazdálkodását bemutatva látható, hogy a kiadási oldal az előzetes terveknek megfelelően teljesült, viszont a bevételi oldal elmaradása valamint az a tény, hogy a törzstőke majdnem teljes egészében fel lett használva így a második félévre várhatóan forráshiány keletkezik.

További problémák amelyek a megoldására nincs a Kft-nek anyagi fedezete:

Az önkormányzattól átvett számítástechnikai eszközök egy része a várhatóan megnövekedő feladatokra alkalmatlan.

A mosodai feladatokra egy háztartási célra gyártott mosógépet vettünk át ami várhatóan nem tudja hosszú távon kiszolgálni a felmerülő igényeket.

Az Önkormányzattól kezelésre átvett ingatlanok műszakilag rendkívül rossz állapotban vannak, melyek felújítása évek óta megoldatlan probléma.

Az összes ingatlant érintő problémák:

Érintésvédelem ,villámvédelem hiánya tűzcsapok elavultsága.
Garzon: 

· A fűtésrendszer és használati melegvíz készítés nem megfelelő kialakítása .

· A nyílászárók rossz állapota.
·  Külső hőszigetelés hiánya.
· A közös használatú helységek nagy mértékű elhasználtsága.

· A kazánház statikailag való helyrehozása.
· A bérlők kerékpár és egyéb eszközök tárolási igényének megoldatlansága.

Bérlők II.-III.

· A nyílászárók rossz állapota.

· A közös használatú helységek nagy mértékű elhasználtsága.

· Külső hőszigetelés hiánya.

· A bútorzatok elhasználtsága
Bérlők Háza I.

· A nyílászárók rossz állapota.

· Külső hőszigetelés hiánya.

· Az Kft. és az Önkormányzat közötti közüzemi díjak megosztása. (vízóra felszerelés, elektromos hálózat különválasztása.)
Bérlakások:
· Műszaki berendezések elavultsága
Martfű, 2013. szeptember 25.

